# Tűzvédelmi oktatási tematika

|  |  |
| --- | --- |
| Létesítmény, telephely neve, címe: | **GYŐRI SZAKKÉPZÉSI CENTRUM****Intézményeire vonatkozó** |
| Létesítmény fenntartója, üzemeltetője | **GYŐRI SZAKKÉPZÉSI CENTRUM**9024 Győr, Nádor tér 4,  |
| Adószám | 15831952208 |
| Oktatási Tematikát készítette: | Dr. Nagy Zsolt |
| Tűzvédelmi képzettséget igazoló irat száma:  | BMKOK 2011, okl. sz.: 428/III/11 Sorszám: 252241 |

## I. Tűzvédelemmel kapcsolatos fogalmak

a.) Tűzvédelem: a tűzesetek megelőzése, a tűzoltási feladatok ellátása, a tűzvizsgálat, valamint ezek feltételeinek a biztosítását jelenti.

b.) Tűz: az az égési folyamat, amely veszélyt jelent az életre, a testi épségre vagy az anyagi javakra, illetve azokban károsodást okoz.

c.) Tűzveszélyes tevékenység: az a tevékenység, amely a környezetében lévő anyag gyulladási hőmérsékletét, lobbanáspontját meghaladó hőmérséklettel és/vagy nyílt lánggal, izzással, parázslással, szikrázással jár.

d.) Alkalomszerű tűzveszélyes tevékenység: minden tűzveszélyes technológia, ha nem az erre a célra létesített és érvényes üzemeltetési engedéllyel rendelkező munkahelyen kerül alkalmazásra.

e.) Tűzszakasz: az építmény, illetve szabadtér tűzvédelmi szempontból meghatározott olyan önálló egysége, amelyet a szomszédos egységektől meghatározott éghetőségű és tűzállósági határértékű tűzgátló szerkezetek, illetve a jogszabályban nemzeti szabványban előírt tűztávolságok választanak el.

f.) Tűzszakaszok kialakításával, a keletkező tűz nem tud korlátok nélkül kiterjedni az egész épületre, a tűzszakasz határán lévő tűzgátló szerkezet (fal, födém) megállítja a tüzet, védi az épületrészt.

g.) Tűzveszélyességi osztályok:

A tűzveszélyességi osztályba sorolás előírásait az Országos Tűzvédelmi Szabályzatban (OTSZ) kerültek meghatározásra. A különböző építmények, létesítmények kivitelezéséhez, kialakításához rendkívül fontos, és az egyik legmeghatározóbb szakmai procedúra a tűzveszélyességi osztályba sorolás, ezért az oktatás során elengedhetetlen az ismertetése.

Tűzveszélyességi osztályok:

* Fokozottan tűz- vagy robbanásveszélyes
* Mérsékelten tűzveszélyes
* Nem tűzveszélyes

A helyiségekre, illetve az építményekre utaló tűzveszélyességi osztályok megszűnése (helyette a kockázati osztályok bevezetése) a meglévő építményeket nem érinti, csak az újakat, vagyis a meglévő építmények esetében nem kell elvégezni az átsorolást. Amennyiben erőteljesebb átalakítási munkálatokra, vagy rendeltetés-változásra kerülne sor, abban az esetben már teljesen más a helyzet

h.) Klasszikus értelemben a tűz keletkezésének feltételei:

* Éghető anyag
* Gyulladási hőmérséklet
* Oxigén

Mind a három feltételnek időben, térben együtt kell lenni ahhoz, hogy tűz keletkezzen. Az égés megszűnik, ha az égés egyik tényezőjét elvonjuk. Ez a tűzoltás alapja.

1. Tűzoltási módok:
* Éghető anyag eltávolítása,
* Égést tápláló oxigén eltávolítása (CO2 vagy N gázzal elárasztani, vagy habbal kell letakarni)
* Oltás a hűtés elve alapján,

## II. Tennivalók tűz és katasztrófa esetén

**1.** **Tűzjelzés módja**

Aki tüzet, vagy annak közvetlen veszélyét észleli, illetve arról tudomást szerez, köteles késedelem nélkül intézkedni, és a tüzet jelezni.

A tüzet a hivatásos tűzoltóságnak a 105-ös telefonszámon vagy a 112-es egységes segélyhívó számon kell jelezni.

A tűzjelzés díjtalan és más hívásokkal szemben elsőbbséget élvez.

Személy által történő tűzjelzésnek tartalmaznia kell:

* A tűzeset, káreset pontos helyét (címét);
* Emberélet van-e veszélyben;
* Mi ég, milyen káreset történt, mi van veszélyben;
* A bejelentő személy nevét és a jelzésre használt távbeszélő készülék hívószámát.

A jelzést vevő tűzoltó további kérdéseire is egyértelmű és részletes választ kell adni.

**2.** **Riasztás módja:**

Közvetlen riasztás: (a tűzjelzés - személy vagy eszköz közbeiktatása nélkül - közvetlenül a tűzoltóságra fut be.)

Közvetett riasztás (a tűzjelzés emberi vagy technikai eszközök közbeiktatásával jut a tűzoltóság tudomására).

A riasztás módja lehet:

* Hangos kiabálással
* Kongatással, kolompolással
* Vészcsengő használatával
* Házi telefon alkalmazásával (központon, vagy alközponton keresztül)
* Kültéri riasztó egység működtetésével

Az épület területén a tűzesetet (kiépített jelzőrendszer esetén) a falra szerelt tűzjelző berendezés kézi jelzésadóinak használatával is lehet jelezni.

A riasztás elrendelése (tűzriadó)

*A riasztást elrendelheti*:

* Aki a tüzet észlelte
* Az értesítendő személy (akit értesítettek)
* A tűzjelzést fogadó vagy észlelő személy
* Gyakorló riasztás során a vezető
* Az ott dolgozó személyek
* Az épületben tartózkodók, külső személyek, ügyfelek.

**3. A dolgozó feladatai tűz és katasztrófa esetén**

* Fegyelmezetten, pánikmentesen távozni az épületből a legközelebbi kijáraton (vészkijáraton) keresztül.
* A rászorulóknak segítséget nyújtani.
* Az oltásban és mentésben (személyek és anyagi javak) szakszerű segítséget nyújtani az élet- és vagyonvédelem érdekében.
* Tűzjelzéssel egyidőben a rendelkezésre álló felszereléssel és az előírások szerinti oltóanyaggal meg kell kísérelni a tűz oltását.
* A tűzoltóság megérkezéséig az ott tartózkodó személyek a porral oltó tűzoltó készülékekkel kezdik meg a kezdeti tűz oltását.
* Vízzel történő oltást csak áramtalanítás után szabad megkezdeni
* A tűzeset helyét a vizsgálat befejezéséig változatlanul kell hagyni, de legalább a lehetőségekhez képest gondoskodni kell arról, hogy a helyszín a vizsgálat befejezéséig változatlan maradjon.
* A tűzoltóság közreműködése nélkül eloltott, vagy az emberi beavatkozás nélkül megszűnt vagy eloltott tüzeket kötelesek az ott dolgozók a vezetőnek késedelem nélkül bejelenteni.
* A tűzoltóság megérkezésekor tájékoztatást kell adni az odaérkező tűzoltóknak.
* Tájékoztatni kell őket a tűz által érintett területről, a várható veszélyhelyzetről, az addig tett intézkedésekről.
* Tűz esetén a helyszínre érkező tűzoltóság vezetőjének az utasításait mindenki köteles maradéktalanul betartani, illetve végrehajtani.

**4. Menekülés főbb szempontjai**

Biztosítsunk elsőbbséget, segítsünk a gyermekek, gyermekes- és terhes anyák, az idősek, rokkantak és a mozgássérültek, mozgáskorlátozottak menekülésében.

Füst ellen az orr illetve a száj elé szorított átnedvesített textillel (kendő, törölköző) a kimenekülés időtartamára hatásosan lehet védekezni. A forró füstgázok a levegőnél könnyebbek, így felülről rétegeződve telítik a helyiséget, így lehajolva, kúszva biztonságosabban elhagyhatjuk a füsttel telített helyiséget. Az épület, munkahely, lakás elhagyása esetén gondoskodni kell a gáz és az elektromos áram főkapcsolójának az elzárásáról.

A tűz- és káresemény helyszínén tartózkodó személyek informálják a kiérkező tűzoltókat a veszélyhelyzet körülményeiről, az esetlegesen bent tartózkodók hollétéről, koráról (gyerek, beteg, idős, mozgássérült), vízszerzési helyekről, közmű elzáró berendezések helyeiről. Tűz esetén biztosítani kell, hogy a tűz-, káreset helyszíne a tűzoltóság megérkezéséig változatlan maradjon.

**5. Tűzoltás**

A tűz oltásában, az emberi élet és az anyagi javak mentésében mindenki köteles a lehetőségeihez képest, külön felhívás nélkül, a testi épség veszélyeztetése nélkül részt venni!

* A tűzoltás vezető (kiérkező tűzoltóság parancsnoka) utasításait mindenki köteles végrehajtani.
* A tűz oltásátmindig az égő anyag tulajdonságainak és a tűz méretének figyelembevételével, a rendelkezésre álló, erre alkalmas eszközök, anyagok gyors számbavételével célszerű mielőbb, mindenre kiterjedően elkezdeni.
* A tűz oltását a rendelkezésre álló felszereléssel, eszközzel meg kell kísérelni.
* Villamos berendezésekben illetve az azok közelében keletkezett tűz esetén az oltás megkezdése előtt áramtalanítani kell.
* Biztosítani kell, hogy a kivonuló tűzoltó egység a tűzeset helyszínéhez jusson, ennek érdekében lehetőség szerint 1 fő a kiérkező egységeket az épület előtt fogadja.

**III. Hordozható tűzoltó készülékekről, dohányzásról, biztonsági jelzésekről, feliratokról**

**1. Tűzoltó készülék**

A tűzoltó készülék egy olyan eszköz, amelyből annak üzembe helyezéskor az oltóanyag a készülékben levő nyomás hatására a tűz fészkére irányítható módon kiáramlik. A kis- és kezdődő tüzek oltásának legalkalmasabb eszközei. A tűzoltó készüléket, felszereléseket jól láthatóan, hozzáférhetően a bejárat illetve a veszélyeztetett hely közelében kell elhelyezni és állandóan üzemképes állapotban kell tartani. A hozzájuk vezető közlekedési utat eltorlaszolni tilos!

A tűzoltó készülékeiről nyilvántartást kell vezetni, amelynek meg kell felelni az 54/2014. (XII.5.) BM rendeletében (OTSZ) foglaltaknak.

*A tűzoltó készülékek típusai:*

* vízzel oltó,
* habbal oltó,
* porral oltó,
* gázzal oltó: széndioxiddal oltó,

## 2. Dohányzás

A dohányzás tűzveszélyes tevékenység. Munkahelyeken dohányozni csakis a dohányzás tűzmegelőzési szabályainak megtartásával, a jogszabályi előírásoknak megfelelően kizárólag az arra kijelölt helyen szabad.

Égő cigarettát, parázsló gyufát eldobni ott, ahol az tüzet okozhat, tilos!

## 3. Biztonsági jelzések, figyelmeztető feliratok

A hatékony tűzmegelőzés és a dolgozók biztonsága érdekében szükséges az épületekben, munkahelyeken biztonsági-, figyelmeztető-, rendelkező-, tiltó- és tűzvédelmi jelzőtáblákat elhelyezni. Az épületben tartózkodó személyeknek a kihelyezett jelzések, feliratok figyelembevételével kell a tűzmegelőzésre vonatkozó magatartási szabályokat betartani.

Budapest, 2023.10.06.

Tűzvédelmi oktatási tematikát készítette:

 

Tűzvédelmi képzettséget igazoló irat száma:

BMKOK 2011, okl. sz.: 428/III/11 Sorszám: 252241

A*z oktatás tényét a mellékelt nyilatkozaton kötelező aláírni!*

**Nyilatkozat**

**A tűzvédelmi oktatás anyaga tartalmának megismeréséről**

**GYŐRI SZAKKÉPZÉSI CENTRUM (*9024 Győr, Nádor tér 4,)*** létesítményben dolgozó alkalmazott jelen nyilatkozat aláírásával elismerem és kijelentem és az aláírásommal igazolom, hogy a tűzvédelmi oktatás anyagának tartalmát megismertem, megértettem, azt tudomásul vettem. A munkába álláskor történő, munkakörömmel, munkavégzésemmel kapcsolatos tűzvédelmi ismereteket tartalmazó oktatási anyagot áttanulmányoztam. Az egészséget nem veszélyeztető és biztonságos munkavégzéshez szükséges tűzvédelmi ismereteket, szabályokat, utasításokat és információkat megkaptam, azokat megértettem, elsajátítottam és tudomásul vettem.

|  |  |  |  |  |
| --- | --- | --- | --- | --- |
| **Sorszám:** | **Név:** | **Beosztás:** | **Aláírás:** | **Dátum:** |
| 1. | Ásványi Gizella | pedagógus |  |  |
| 2. | Bálintné Gellérfi Gabriella | pedagógus |  |  |
| 3. | Czikóné Stoller Éva | pedagógus |  |  |
| 4. | Csehné Szenderák Júlia | pedagógus |  |  |
| 5. | Balogh – Mező Bettina | pedagógus |  |  |
| 6. | Deák Valentina | pedagógus |  |  |
| 7. | Füttyné Stinner Renáta | pedagógus |  |  |
| 8. | Gazsó Dániel | pedagógus |  |  |
| 9. | Gergely Lilla | pedagógus |  |  |
| 10. | Gulyásné Godó Kornélia | pedagógus |  |  |
| 11. | Harangozóné Kovács Edina | pedagógus |  |  |
| 12. | Horváth Lászlóné | pedagógus |  |  |
| 13. | Horváth – Medgyesi Kata | pedagógus |  |  |
| 14. | Jambrovicsné Gyuró Klára | pedagógus |  |  |
|  |  |  |  |  |
| **Sorszám:** | **Név:** | **Beosztás:** | **Aláírás:** | **Dátum:** |
| 15. | Illésné Kovács Ildikó | pedagógus |  |  |
| 16. | Korczné Ifju Eszter | pedagógus |  |  |
| 17. | Köller Anikó | pedagógus |  |  |
| 18. | Kő Lajosné | pedagógus |  |  |
| 19. | László Erik | pedagógus |  |  |
| 20. | Lengyelné Sipőcz Márta | pedagógus |  |  |
| 21. | Liszkainé Major Renáta | pedagógus |  |  |
| 22. | Magyar Nikolett | pedagógus |  |  |
| 23. | Marácziné Zajceva Tatyana Vasziljevna | pedagógus |  |  |
| 24. | Molnárné Nagy Zsuzsanna | pedagógus |  |  |
| 25. | Nagy Erika | pedagógus |  |  |
| 26. | Németh – Wetzelsdorfer Katalin | pedagógus |  |  |
| 27. | Pápainé Németh Éva | pedagógus |  |  |
| 28. | Papp-Diós Krisztina | pedagógus |  |  |
| 29. | Rémiás Tibor | pedagógus |  |  |
| 30. | Réti Gabriella | pedagógus |  |  |
| 31. | Rigó-Kulitsán Kata | pedagógus |  |  |
| 32. | Rujder Tünde | pedagógus |  |  |
| 33. | Schredl Klára Katalin | pedagógus |  |  |
| 34. | Sipos László Árpád | pedagógus |  |  |
| 35. | Somogyiné Cser Hajnalka | pedagógus |  |  |
| **Sorszám:** | **Név:** | **Beosztás:** | **Aláírás:** | **Dátum:** |
| 36. | Szalai Erika | pedagógus |  |  |
| 37. | Szalainé Sándor Katalin | pedagógus |  |  |
| 38. | Szántó Ágnes | pedagógus |  |  |
| 39. | Szentgyörgyi Zsóka | pedagógus |  |  |
| 40. | Szepesvári-Vancsa Alexandra | pedagógus |  |  |
| 41. | Taracközi Erika | pedagógus |  |  |
| 42. | Trantáné Németh Gabriella | pedagógus |  |  |
| 43. | Tóth Richárd | pedagógus |  |  |
| 44. | Zalavári Lászlóné | gazd.ügyintéző |  |  |
| 45. | Reppáné Szabó Kinga | iskolatitkár |  |  |
| 46. | Lengyel Csaba | karbantartó |  |  |
| 47. | Faragó György | pedagógus |  |  |
| 48. | Szücsné Bartha Mária | munkaügyi ügyint. |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Győr, 2023.10.06.

Tűzvédelmi oktatást végezte:

 

Tűzvédelmi képzettséget igazoló irat száma:

BMKOK 2011, okl. sz.: 428/III/11 Sorszám: 252241